НАРОДНО ЧИТАЛИЩЕ „МИНЬОР - 2006 г.”

гр. Бобов дол, ул.”Васил Коларов” №3, e-mail: [chitali6te\_minior@mail.bg](mailto:chitali6te_minior@mail.bg)

ОТЧЕТ

ЗА ДЕЙНОСТТА НА НАРОДНО ЧИТАЛИЩЕ „МИНЬОР 2006“ ГРАД БОБОВ ДОЛ, ОБЛАСТ КЮСТЕНДИЛ ЗА ПЕРИОДА 01.01.2020 Г. – 31.12.2020 Г.

Народно читалище „Миньор 2006“ отчита изпълнението на дейностите по годишната програма за 2020 година за развитие на читалищната дейност, разработени в изпълнение на чл.26а, ал. (2) от Закона за народните читалища и съобразени с наложените в последствие противоепидемични мерки от Министерство на здравеопазването на Република България.

Читалище „Миньор 2006“ продължава своята народополезна дейност за утвърждаването му като естествен център за културно-просветна и творческо-развлекателна дейност. Днес със своята дейност читалището доказва, че е изградено на принципите на доброволността и е самоутвърждаващо се културно-просветно сдружение на всички граждани. Тук е мястото, където широк кръг деца и възрастни изучават културно-историческото наследство на родния край, занимават се с творчество.

В работата на настоятелството приоритет имаше развитието на творчеството сред подрастващото поколение, целесъобразно използване на финансовите средства и организиране на дейности по изпълнение на заложените в културния календар изяви, съобразени с всички изисквания на Министерство на здравеопазването, наложени в работата ни.

Библиотечната дейност на читалището продължи в изпълнение на основните й задачи: библиотеката да работи в съответствие с призванието си да създава връзки между хората и информацията в динамиката на ежедневието и да дава достъп до четене и информираност на своите потребители – деца и възрастни.

През 2020 година читалищната библиотека беше посетена от по-малък брой читатели в сравнение с предходната година. Новозаписани читатели 15 души. Децата от детска градина „Миньор“ направиха групово посещение. През 2020 година бяхме заложили в плана такива посещения да бъдат по-чести, за да предизвикаме интерес на децата към книгата от ранна детска възраст, но не успяхме да реализираме, предвид пандемията.

ОСНОВНИ ЦЕЛИ В РАБОТАТА НИ ПРЕЗ ГОДИНАТА БЯХА:

Отстояване позициите на културно средище;

Обогатяване на културния живот;

Съхраняване на народните обичаи и традиции;

Развитие, обогатяване и подпомагане на любителското художествено творчество;

Работа по проекти.

ПРИОРИТЕТНИ ЗАДАЧИ:

Работа в школи, клубове, формации, концерти, курсове, фестивали в страната и чужбина;

Важно място в развитието на читалищната ни дейност е обогатяването на любителското художествено творчество за деца и възрастни.

Осигуряване на по-широк достъп до култура, участие в творчески дейности и в културния живот на общината на хора от всички възрасти и социални групи.

Кандидатстване, разработване и реализиране на проекти.

Читалището ни е живата връзка на населението и подрастващите с нематериалното културно наследство. Утвърди се като активен участник в съхранението, представянето и популяризирането на българския бит и култура. Продължава да осъществява и участва в процеса на издирването на характерните за нашето населено място и региона обичаи, песни, танци и насърчава предаването им към поколенията. Работата в самодейните и художествено-творчески групи спомага за запазването на това наследство. Самодейните ни състави във всички свои участия достойно защитават името на читалището ни и спомагат за утвърждаване на авторитета му. За нашите самодейци се говори с уважение, пред вид постигнатите ни успехи. Гордост за нас е представянето на Фолклорен ансамбъл „Бобов дол“ в национални и международни фестивали в страната и в чужбина. Принос за отличните резултати, постигнати на всички наши участия са професионалните умения на нашите ръководители.

Въпреки пандемията успяхме да вземем участие във конкурси и фестивали в период, в който имаше разхлабване на мерките.

На 15.02.3020 година взехме участие в VІІІ –ми национален конкурс „Път към славата, Дом на културата „Средец“ град София. На него нашите самодейци спечелиха следните награди:

Първо място фолклорен ансамбъл „Бобов дол“ – трета възрастова група;

Първо място фолклор – танци – трета възрастова група; първо място и за първа възрастова група. Диплом за оригинален танц.

На 24.02.2020 г. гости на читалището бяха децата от трета възрастова група (подготвителна) на детска градина „Миньор“. На тях г-н Тихомир Иванов – ръководител школа по бокс показа умения от боксьорския спорт. Децата си тръгнаха въодушевени от видяното и изразиха желание за в бъдеще да посещават школата.

През месеците, март, април и май репетициите по пеене, тамбура и танци провеждахме онлайн. В групата на територията на общината „Забелязано в Бобов дол“ с помощта на Администратора г-жа Юлия Никифорова всеки ден се излъчваше самостоятелно изпълнение на самодейците ни.

На 25 юли 2020 година – шест наши самодееца взеха участие в ХІV международен фолклорен конкурс Пауталия“ град Кюстендил.

Спечелени награди – специална награда на журито за съпровод – Радослав Сърбински и Мирела Димчова. Категория народно пеене – второ място и еднократно финансово подпомагане – Йоана Левчева и специална награда на Биляна Борисова, Ивона Искренова и Диана Скоклева.

От 10.08 до 15.08.2020 г. – безплатен творчески лагер в почивна база „Шумнатица“ – Боровец. Самодейците разучаваха нови песни и танци и усъвършенстваха по-старите. Репетиции ежедневно правеха и тамбуристите. Всяка вечер запалваха лагерен огън. Провеждаха вечери на таланта и други.

На 27 ми Октомври –Празник на град Бобов дол – 53 години от обявяването му за град, в празничната програма взеха танцовите ни състави, които излязоха на сцената с новоизработените костюми.

Така приключихме годината с участията, но продължихме с онлайн обученията на школите.

В читалището ни функционира група по ушиване и избродирване на носии от различните фолклорни области, която съвместно със служителите от читалището изработва уникални фолклорни костюми, с които самодейците ни се представят. По този начин пестим финансови средства.

Със своята загриженост и разумни решения читалищното настоятелство спомага за правилно използване на финансовите средства и организиране на дейностите по изпълнение на заложените в културния календар изяви и събития. Изключително важно за нас е финансовия ресурс, с който разполага читалището да бъде разпределен така, че да стига за обезпечаване на основните и допълнителни дейности в читалището. Да осигурим отопление през зимните месеци, да обогатим реквизита и осигурим всичко, което е необходимо за добро протичане на репетиционния процес в читалището, което пък е гаранция за нашето достойно представяне в участията.

Това са основните видове дейности, заложени в устава и програмата, по които читалището развива и планира своята дейност.

Направеното до момента е много, но нашата задача е да надградим и обогатим дейностите. Считаме, че посоката е правилна и ще продължим да обогатяваме дейностите в нашето читалище.

Читалището през 2020 г. е с две щатни бройки, а именно: документалист, реквизитор, той и работник библиотека.

Нашето читалище върви по пътя на утвърждаването си като един мощен информационно-културен институт, за който възрастта и етноса нямат значение. За нас е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Динамиката на живота в читалището е зададена от нашите потребители, всичко което вършим е с тях и за тях. Това са основните видове дейности, заложени в уставът и програмите, по които читалището развива и планира своята дейност. Това не ни пречи да бъдем една отворена система, която потребителя да допълни с нови идеи.

Съгласно ЗНЧ (чл. 26а, ал.(4))читалището представя ежегодно пред кмета и общински съвет доклад за осъществените читалищни дейности в изпълнение на годишната програма за дейността си и за изразходваните от приетата програма средства през предходната година.

През отчетния период читалището се финансира от:

Държавния бюджет – субсидия, която покрива най-вече разноските по работна заплата и осигуровки на щатните служители;

Членски внос.

Постъпления от такси, придружители при пътуване и дарения.

Успяваме с тази субсидия да заделим средства за закупуване на носии и обогатяване гардероба на читалището. Освен това самодейците пътуват за участия във фестивали и конкурси безплатно. Заплащаме целогодишна застраховка на самодейците и ръководителите.

Читалището се помещава в сграда, която е общинска собственост, предоставена за стопанисване. Във връзка с тези си задължения настоятелството, съобразявайки се с финансовото състояние на читалището, полага големи усилия да бъде добър стопанин на повереното имущество. То работи единствено и само в полза на местната общност и не генерира печалба.

Средствата се използват за:

Текуща поддръжка на помещенията, които ползва читалището. Със скромни средства освежихме входната част на сградата.

Другата част от средствата са за текуща издръжка на дейността на читалището – основно ток, интернет, презареждане на пожарогасители, банково обслужване, застраховка на самодейци, пощенски разходи, СОТ, поддръжка на климатици и други.

Собствени средства се използват и за развитие на художествена самодейност – основно граждански договори с художествени ръководители и други дейности в тази насока.

От краткия анализ може да се направи извод, че е необходимо:

Да запазим създадените читалищни дейности и търсим пътища към нови.

Подкрепа и насърчаване на любителското творчество, насочено към нематериалното културно наследства.

Привличане на доброволци с различна професионална квалификация.

Основни дейности по изпълнение на програмата.

Организационна и стопанска дейност.

Тя е насочена към създаване на по-добри възможности за работа на читалищните дейци и потребители на услуги, както и да се следи какви са новите очаквания на местната общност.

Любителско творчество художествена дейност.

Положителна оценка и признаване усилията на хората, отделящи от свободното си време за читалищни дейности и инициативи и грижата за тях е съществена част от дейността на читалището. Тук е мястото, където се съхраняват и възпроизвеждат традициите и се предават на младото поколение. Запазването и обновяването им дава културната идентичност на региона.

За осъществяването на тези задачи е необходимо:

Запазване на досега развитите форми на любителско творчество.

Търсене на възможности за разкриване на нови и разнообразяване на досегашните.

Подкрепа на млади местни дарования.

Осъществяване на инициативи, свързани с културното възпитание на деца и учащи се. Стимулиране на творческите им възможности.

Участие в различни фолклорни и певчески фестивали и празници с местно, регионално, национално и международно значение.

Осъвременяване на читалищни дейности чрез индивидуални или групови форми на обучение п интереси.

В заключение: В своята дейност читалището се ръководи от нормативните документи – Закон за народните читалища, Закон за обществените библиотеки, Наредба за опазване на библиотечните фондове. Закон за счетоводството, Устав на читалището и други. Стреми се да изпълнява основните текущи планове, изготвени на база тези нормативни документи. Най-важният фактор в нашата работа са потребителите и затова мероприятията са насочени към тях и техните потребности. Настоятелството и читалищните работници, със своето отношения към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. Читалището е мястото, където се съхранява и популяризира българската духовност.

Председател НЧ „Миньор 2006“, И.Цурева